અહીંના સ્ટુડન્ટ યુનિયન એટલી હદે કટ્ટર અને અનિયંત્રિત બની ગયું છે કે તે દેશના પ્રથમ નાગરિક એવા રાષ્ટ્રપતિ મહામહિમ રામનાથ કોવિંદને એએમયૂ કેમ્પસમાં પગ નહી મૂકવા દેવાની ધમકીઓ આપે છે. મુસ્લિમો રાષ્ટ્રવાદ સાથે એકાકાર થાય, તેમના મનમાં રાષ્ટ્રીય સ્વયંસેવક સંઘને લઈને બેસી ગયેલ ગેરમાન્યતા દૂર થાય તે માટે રા.સ્વ.સંઘની શાખા એએમયૂમાં લગાવવાની પરવાનગી માંગવામાં આવે છે. ત્યારે જો અહીં શાખા લાગી તો જોવા જેવી થશેની ધમકીઓ આપે છે. આ લોકોને અહીં માત્ર ભારતવિરોધ જ પસંદ છે. આ વિદ્યાર્થી સંગઠનની ગુંડાગર્દી તો જુઓ ? એક તો ઝીણાની તસવીર અહીં લાગેલી જ રહેશે, જે થાય એ કરી લો નો પડકાર ફેંકે છે. અને જ્યારે આનો વિરોધ કરવા હિન્દુવાદી સંગઠનો એએમયૂ સામે વિરોધ પ્રદર્શન કરે છે તો તેમના પર હુમલો કરી દે છે.